# Kunadacs Községi Önkormányzat

#  Képviselő-testülete

6097 Kunadacs Rákóczi u. 2.

Telefon: 06-76/558-131

Fax: 76/422-057

E-mail: kunadacs.ph@tanet.hu

86-3/2014.

**Kunadacs Községi Önkormányzat**

**Képviselő-testületének**

 **2014. február 13-án**

**Kunpeszér község Képviselő-testületével**

**megtartott együttes üléséről**

**felvett**

## J E G Y Z Ő K Ö N Y V E

**Kunadacs Község Képviselő-testületének --------/2014.(II.13.) sz. Kth.**

**Kunadacs Község Képviselő-testületének 3/2014.(II.20.) önk. rendelete**

Kunadacs, 2014. február 13.

**Kunadacs Községi Önkormányzat**

 **Képviselő-testülete**

86-3/2014.

### J E G Y Z Ő K Ö N Y V

**Készült:** Kunadacs Községi Önkormányzat Képviselő-testületének 2014. február 13-án,

 Kunpeszér Községi Önkormányzat Képviselő-testületével Kunadacson 1600 órai

 kezdettel az Önkormányzat tanácskozótermében megtartott együttes üléséről.

**Jelen vannak:** Kunadacs Képviselő-testülete részéről:

 Dunai László polgármester,

 Farkas Ildikó alpolgármester,

 Kőrözsi Krisztián, Makai Katalin képviselők (4 fő)

**Távolmaradását bejelentette:** Bódog Ferenc, Gattyán Zoltán, Látosné Laczkovics Anett

 képviselők (3 fő)

**Tanácskozási joggal megjelent:** Palla Tibor jegyző

**Dunai László Kunadacs község polgármestere** üdvözli az együttes ülés résztvevőit.

Megállapítja, hogy az ülés Kunadacs Képviselő-testülete részéről határozatképes, mivel a 7 fős képviselő-testületből az ülés kezdetén a képviselők több mint fele, 4 fő megjelent, így a Képviselő-testület 1600 órakor megkezdi munkáját.

Az ülés napirendjén szereplő előterjesztés az SZMSZ-nek megfelelően került megküldésre.

**Németh LászlóKunpeszér község polgármestere** üdvözli az együttes Képviselő-testületi ülésén megjelenteket és megállapítja Kunpeszér község Képviselő - testületének határozatképességét.

A Képviselő-testületek az egyes napirendek során külön - külön hozzák meg döntéseiket és az ülésről külön - külön jegyzőkönyv készül.

**Dunai László polgármester** javaslatot tesz az együttes ülés napirendjére.

**N a p i r e n d:**

**1.** Kunadacs és Kunpeszér községek képviselő-testületei együttes ülése a Kunadacs Község Önkormányzata és intézményei, és a Kunadacsi Közös Önkormányzati Hivatal 2014. évi költségvetésének elfogadására.

***Előadók*:** polgármesterek

Kunadacs község Képviselő-testülete az ismertetett napirendet egyhangúan elfogadta.

**l. Napirend tárgyalása**

Kunadacs és Kunpeszér községek képviselő-testületei együttes ülése a Kunadacs Község Önkormányzata és intézményei, és a Kunadacsi Közös Önkormányzati Hivatal 2014. évi költségvetésének elfogadására.

***Előadó*:** polgármesterek

(Előterjesztés a jegyzőkönyvhöz csatolva)

**Németh László polgármester** elmondja, hogy a közös hivatal 2014. évi költségvetése a központi költségvetésben biztosított pénzügyi lehetőségeken és a 2013. évben kialakított megosztáson alapul.

Kunpeszér részéről támogatja a Kunpeszért érintő költségvetés elfogadását.

Elsőként Kunpeszér képviselő-testülete hozza meg a szükséges döntést.

**Dunai László polgármester** elmondja, hogy a település lakossága közmeghallgatáson kapott tájékoztatást az önkormányzat 2014. évi költségvetési lehetőségeiről.

A Képviselő-testület második fordulóban tárgyalja költségvetésének tervezetét.

Az előterjesztés tervezetének kötelező egyeztetése megtörtént.

A Bizottságok javasolták a költségvetés előterjesztés szerinti elfogadását.

Javasolja a 2014. évi költségvetés változatlan formában történő elfogadását.

A Képviselő –testület 4 szavazattal, ellenszavazat nélkül az alábbi rendeletet alkotja.

**Kunadacs Községi Önkormányzat Képviselő-testületének**

**3/2014.(II.20.) önkormányzati rendelete**

 **a 2014. évi költségvetéséről**

Kunadacs Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

I. Általános rendelkezések

**1. §**

A rendelet hatálya Kunadacs Község Önkormányzatának Képviselő-testületére (a továbbiakban: Képviselő-testület), annak bizottságaira, a Kunadacsi Közös Önkormányzati Hivatalra (a továbbiakban: Hivatal) és az önkormányzat felügyelete alá tartozó intézményre terjed ki.

II. A költségvetés bevételeinek és kiadásainak főösszege, költségvetési egyenleg

**2. §**

(1) A Képviselő-testület az önkormányzati tevékenységet megvalósításáról e rendeletben megállapított egységes költségvetés szerint gondoskodik.

(2) A Képviselő-testület a 2014. évi eredeti költségvetésének

tárgyévi költségvetési bevételek főösszegét140.688,- e Ft-ban,

 működési költségvetését 140.688,- e Ft-ban,

 felhalmozási költségvetését 0,- e Ft-ban,

tárgyévi költségvetési kiadások főösszegét 155.031,- e Ft-ban,

 működési költségvetését 144.325,- e Ft-ban,

 felhalmozási költségvetését 10.706,- e Ft-ban,

tárgyévi költségvetési bevételek és kiadások egyenlegét14.343**,-** e Ft-ban,

a költségvetési hiány belső finanszírozására

szolgáló előző évek maradványát, működési célra 3.637,- e Ft-ban,

 felhalmozási célra 4.206,- e Ft-ban,

a költségvetési hiány belső finanszírozását meghaladó

összegének külső finanszírozására szolgáló bevételek,

felhalmozási célú hitel felvételével 6.500,- e Ft-ban,

állapítja meg.

III. költségvetési bevételek és kiadások

**3. §**

1. Az Önkormányzat 2014. évi összevont költségvetési bevételi és kiadási főösszegnek jogcím-csoportok, jogcímek szerinti részletezését a 1. melléklet szerint hagyja jóvá.
2. A Képviselő-testület az Önkormányzat 2014. évi bevételi és kiadási főösszegnek jogcím-csoportok, jogcímek szerinti részletezését a 2. melléklet szerint hagyja jóvá.
3. A Képviselő-testület az Önkormányzat 2014. évi bevételeinek részletezését a 3., 4., 5., 6. mellékletek szerint hagyja jóvá.
4. A Képviselő-testület az Önkormányzat 2014. évi kiadásainak részletezését a 7., 8., 9., 10., 11. mellékletek szerint hagyja jóvá.
5. A Képviselő-testület a Hivatal 2014. évi bevételi és kiadási főösszegnek jogcím-csoportok, jogcímek szerinti részletezését a 12., 13. melléklet szerint hagyja jóvá.
6. A Képviselő-testület a Hivatal 2014. évi kormányzati funkciók kiadásainak alakulását a 14. melléklet szerint hagyja jóvá.
7. A Képviselő-testület az Intézmény 2014. évi bevételi és kiadási főösszegnek jogcím-csoportok, jogcímek szerinti részletezését a 15. melléklet szerint hagyja jóvá.
8. A Képviselő-testület az Intézmény 2014. évi kormányzati funkciók kiadásainak alakulását a 16. melléklet szerint hagyja jóvá.
9. A Képviselő-testület az európai uniós forrásból finanszírozott támogatással megvalósuló programok, projektek bevételeit, kiadásait a 17. melléklet szerint hagyja jóvá.
10. Nem tervezünk az önkormányzatnak a 2014. évben olyan fejlesztési célt, amellyel adósságot keletkeztető ügylet megkötése válik szükségessé.

IV. A költségvetés készítésére, végrehajtására és módosítására vonatkozó szabályok

**4. §**

1. A költségvetési szerveknek a jóváhagyott éves költségvetés alapján, a vonatkozó jogszabályokban, valamint az alapító okiratunkban meghatározott követelmények és feltételek érvényesítésével kell működniük és gazdálkodniuk a gazdaságosságra, a hatékonyságra és az eredményességre vonatkozó előírások, a gazdálkodási, számviteli szabályok maradéktalan betartása, és az ellenőrizhetőség szempontjainak biztosítása mellett.
2. A Képviselő-testület a bevételek tervezetét meghaladó teljesülése esetén növelheti a saját bevételi előirányzatait. A Képviselő-testület a feladat elmaradása esetén a bevételek és kiadások előirányzatait egyidejű változtatással csökkentheti.
3. A költségvetési szervek saját hatáskörben nem módosíthatják a Képviselő-testület által jóváhagyott kiemelt előirányzatokat és azok között átcsoportosítást, sem tehetnek a Képviselő-testület jóváhagyása nélkül.
4. A költségvetési szervek a kiemelt előirányzataikon belül a részelőirányzatok között átcsoportosítást hajthatnak végre. Az előirányzat módosítás következő évekre szóló kötelezettség vállalással nem járhat.
5. A költségvetési szervek a részükre jóváhagyott, illetve év közben módosított kiemelt előirányzataikat nem léphetik túl. Az előirányzat túllépés fegyelmi felelősséget von maga után.
6. A költségvetési szervek a jóváhagyott bevételi előirányzatokon felül többletbevételüket a Képviselő-testület jóváhagyásával használhatják fel.

**5. §**

1. A Képviselő-testület a 2014. évi költségvetésről szóló ezen, rendeletét a pótelőirányzatok miatt negyedévenként, de legkésőbb a decemberi ülésen módosítja az addig bekövetkező ismert változások alapján.
2. Ha évközben az Országgyűlés, a Kormány, illetve valamely költségvetési fejezet, vagy elkülönített állami pénzalap az önkormányzat számára pótelőirányzatot biztosít, arról a polgármester a Képviselő-testületet tájékoztatja. A Képviselő-testület – az első negyedév kivételével – legalább negyedévenként, de legkésőbb a tárgyévet követő február 28-ig, december 31-ei hatállyal dönt a költségvetési rendeletének ennek megfelelő módosításáról.
3. A Képviselő-testület az intézményekhez történő önkormányzati biztos kirendelését az Államháztartásról szóló 2011. évi CXCV. törvény (a továbbiakban: Áht) 71. § (4) bekezdése szerinti mértékben, időtartamban és lejárati időben határozza meg.
4. A hivatalnál és az intézménynél jutalmazásra, személyi ösztönzésre, céljuttatásra együttesen kifizetett összeg az eredeti rendszeres személyi juttatások előirányzatának 5%-át nem haladhatja meg.
5. Az önállóan működő valamint az önállóan működő és gazdálkodó költségvetési szerveknél létszám, növekedést csak a képviselő-testület engedélyezhet.
6. A megüresedett álláshelyek betöltésére a polgármesterrel történő előzetes egyezetés után kerülhet sor. Az átmenetileg betöltetlen álláshelyekre jutó személyi juttatások előirányzatával úgy kell gazdálkodni, hogy az álláshely az év bármely időpontjában betölthető legyen.

**6. §**

1. A képviselő-testület a társadalmi önszerveződő közösségek, sportegyesületek, együttesek, klubok, alapítványok, egyházi közösségek stb. részére pénzbeli támogatást nyújt e Rendelet (5)-(6) bekezdéseiben foglalt előírások mellett.
2. Az (1) bekezdés szerinti támogatások folyósítására azt követően kerülhet sor, hogy a támogatott szervezetekkel/magányszemélyekkel az Önkormányzat nevében a polgármester megállapodást köt a támogatás céljáról, a támogatott tevékenységről, a támogatás összegéről, a felhasználás határidejéről, a rendelkezésre bocsátásnak (folyósításnak) módjáról, feltételeiről, ütemezéséről, az elszámolási kötelezettség szabályairól, valamint a jogosulatlanul igénybevett támogatás visszafizetési rendjéről.
3. A támogatott jogosult részben, vagy egészben lemondani a támogatásról, amennyiben az általa vállalt feladat objektív okból nem vagy csak részben valósítható meg.
4. Amennyiben a támogatott az átvett támogatást vagy annak egy részét jogtalanul vette igénybe, azt nem a pályázatban megjelölt programra, feladatra használta fel, vagy a támogatások igényléséhez valótlan adatokat szolgáltatott, a támogatást az önkormányzat költségvetési számlájára köteles egy összegben visszafizetni.
5. A 9. mellékletben felsorolt támogatások felhasználásáról a támogatott legkésőbb a költségvetési évet követő március 31-ig köteles a támogatást megítélő részére írásbeli beszámolót készíteni, csatolva a felhasználást igazoló bizonylatok hitelesített másolatát.
6. Amennyiben a támogatott az elszámolási kötelezettségnek nem tesz eleget, illetve nem tudja hitelt érdemlően igazolni az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 30.§-ában előírt kötelezettség teljesítését, a továbbiakban önkormányzati támogatásban nem részesülhet.
7. A Képviselő-testület a polgármester általi forrásfelhasználásra tárgyévi költségvetésében pénzügyi keretet nem biztosít.

V. A gazdálkodásra vonatkozó egyéb szabályok

**7. §**

1. Az önkormányzati támogatási igénnyel járó pályázatok benyújtásához a Képviselő- testület előzetes engedélye szükséges. Az önkormányzati pályázatokról, és azok önrészének mértékéről a Képviselő-testület határozattal dönt.
2. Az önkormányzat intézményének pénzellátását a hivatal, időarányosan biztosítja az előirányzat-felhasználási terv figyelembevételével. A kötelezettségvállalásnak előirányzat-felhasználási terven kell alapulnia. E szabálytól eltérni csak a beruházások, és felújítások esetén lehet, a hozzá kapcsolódó bevételek realizálásának ismeretében.

VI. Átmeneti rendelkezések

**8. §**

1. Az Áht. 25. § (4) alapján az átmeneti gazdálkodásról szóló 21/2013. (XII.23.) önkormányzati rendelet alapján a polgármester és az intézmény vezetője jogosultak voltak az önkormányzat költségvetését megillető bevételek beszedésére és a rendeletben meghatározott kiadások teljesítésére.
2. Az átmeneti időszakban beszedett bevételek, teljesített kiadások a költségvetési rendeletbe beépültek.
3. A költségvetési rendelet hatálybalépésének napján az átmeneti gazdálkodásról szóló 21/2013. (XII.23.) számú önkormányzati rendelet hatályát veszti.

VII. Záró rendelkezések

**9. §**

Ez a rendelet a kihirdetést követő napon lép hatályba, rendelkezéseit azonban 2014. január 1. napjától kell alkalmazni.

Dunai László Palla Tibor

 polgármester jegyző

***Záradék:***

A rendelet kihirdetése 2014. február „ ….” napján az önkormányzat hirdető tábláján való kifüggesztéssel megtörtént.

2014. február „…. …”

Palla Tibor

 jegyző

Mivel az együttes ülésen több napirend, valamint kérdés, hozzászólás nem volt, Kunadacs és Kunpeszér községek Képviselő–testületeinek együttes ülése befejeződött és Kunadacs község polgármestere és Kunpeszér község polgármestere az ülést 1620 órakor bezárták.

 ***Kmf.***

 **Dunai László** **Palla Tibor**

 polgármester jegyző